પાલિકાના સભાગૃહમાં પ્રમુખના બન્ને દાવેદારો વચ્ચે સભ્યોની ખેચતાણ ન થાય અને ૨૦૧૬ જેવા વરવા દૃશ્યો ન સર્જાય તે માટે સંકલન સમીતીએ પ્રમુખની ચુંટણી કરવાનો નિર્ણય કર્યો હતો. સેન્સ આપી અને હાથ ઉંચા કરી જાહેરમાં મત આપી કોઈની નજરમાં આવવુ એના કરતા પ્રમુખની પસંદગી માટે ગુપ્ત મતદાન થાય તે સંકલન સમીતીનો નિર્ણય ગઠબંધનના તમામ સભ્યોએ આવકાર્યો હતો. પ્રમુખની સત્તાવાર ચુંટણી ૨૪-૩ ના રોજ પાલિકાના સભાખંડમાં બપોરે ૧૨-૩૦ કલાકે હતી. પરંતુ સંકલન સમીતી દ્વારા પ્રમુખની ચુંટણી પ્રક્રિયા આગળના દિવસથી શરૂ થઈ હતી.